CELEX: 32011D0078
Language: hu
Date: 2011-02-03 00:00:00
Title: 2011/78/EU: A Bizottság határozata ( 2011. február 3. ) az afrikai sertéspestisvírus Oroszországból az Unióba való átterjedésének megelőzésére szolgáló egyes intézkedésekről (az értesítés a C(2011) 503. számú dokumentummal történt)  EGT-vonatkozású szöveg

4.2.2011   
            
            
               HU
            
            
               Az Európai Unió Hivatalos Lapja
            
            
               L 30/40
            
         A BIZOTTSÁG HATÁROZATA
   (2011. február 3.)
   az afrikai sertéspestisvírus Oroszországból az Unióba való átterjedésének megelőzésére szolgáló egyes intézkedésekről
   (az értesítés a C(2011) 503. számú dokumentummal történt)
   (EGT-vonatkozású szöveg)
   (2011/78/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (1) bekezdésének harmadik francia bekezdésére,
   mivel:
   
               (1)
            
            
               Házi sertések és vaddisznók esetében az afrikai sertéspestis nagyon ragályos vírusfertőzés; különös veszélye, hogy az országhatárokra tekintet nélkül jelentős mértékben és igen gyorsan tovább terjed.
            
         
               (2)
            
            
               Oroszország területén belül 2007 óta több helyen is számos esetben jelentették az afrikai sertéspestis megjelenését sertésekben és vaddisznókban.
            
         
               (3)
            
            
               2011 januárjában az Unió határához közel, Szentpétervár környékéről jelentették be a sertéspestis kitörését. A betegség megjelenése komoly veszélyt jelent az Unió haszonállataira nézve.
            
         
               (4)
            
            
               A fuvarozónak gondoskodnia kell arról, hogy minden egyes állatszállításra használt járműnek a nyilvántartását, amely a jármű megtisztításáról és fertőtlenítéséről is tartalmaz adatokat, legalább három évig megőrizzék a 64/432/EGK tanácsi irányelvben (2) foglaltak szerint.
            
         
               (5)
            
            
               Bár Oroszországból a sertés és a sertéshús importja nem engedélyezett, a megbetegedést okozó vírus azonban a gazdaállatot körülvevő fertőzött környezetben is tovább él, és a korábban sertéseket szállító jármű is behozhatja az Unióba a betegséget.
            
         
               (6)
            
            
               Erre tekintettel szükség van bizonyos uniós szintű védekezési intézkedések elfogadására, figyelemmel a betegség terjedésének kockázatára, a vírusnak a környezetben való túlélési képességére és az átterjedés lehetséges módjaira. Biztosítani kell különösen, hogy az Unióba Oroszországból belépő járműveket, amelyek előzőleg sertéseket szállítottak, megfelelően megtisztítják és fertőtlenítik.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   E határozat alkalmazásában a „haszonállatot szállító jármű” olyan jármű, amelyet sertések szállítására használtak vagy használnak.
   2. cikk
   A tagállamoknak gondoskodniuk kell arról, hogy a haszonállatot szállító jármű vezetője vagy üzemben tartója Oroszországból az Unióba történő belépéskor a belépés helyén tájékoztassa a belépési pont szerint illetékes tagállam illetékes hatóságát, hogy a jármű az utolsó sertésszállítmány kirakodását követően megtisztításra és fertőtlenítésre került.
   E tájékoztatás a határozat I. számú mellékletében rögzített nyilatkozat formájában, illetve egyéb, azzal egyenértékű módon történhet. Amennyiben a tájékoztatásra egyéb módon kerül sor, annak ki kell terjednie a mellékletben megjelölt elemekre. Az illetékes hatóság a nyilatkozat eredeti példányát, a haszonállatot szállító jármű üzemben tartója, illetve vezetője annak másolati példányát őrzi meg.
   3. cikk
   Az Oroszországból az Unióba történő belépéskor a belépés helye szerint illetékes tagállam illetékes hatósága ellenőrzi a haszonállatot szállító járművet, hogy megállapítsa, hogy az megfelelő módon került-e megtisztításra és fertőtlenítésre.
   Amennyiben a megtisztítás és fertőtlenítés mértéke kielégítő, az illetékes hatóság a II. mellékletben meghatározott minta szerinti igazolást állít ki. A haszonállatot szállító jármű üzemben tartója, illetve vezetője az igazolás eredeti, az illetékes hatóság annak másolati példányát őrzi meg.
   Ha a megtisztításra és fertőtlenítésre nem kielégítő módon került sor, az illetékes hatóság a következők szerint léphet fel:
   
               a)
            
            
               a haszonállatot szállító jármű Unióba beléptetését megtagadja; vagy
            
         
               b)
            
            
               a haszonállatot szállító járművet kötelezi, hogy az általa megjelölt – az Unióba való belépés helyéhez a lehető legközelebb eső, a tagállamban található – helyen a járművet megfelelő megtisztításnak és fertőtlenítésnek vessék alá.
            
         4. cikk
   Ennek a határozatnak a tagállamok a címzettjei.
   
      Kelt Brüsszelben, 2011. február 3-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 24., 1998.1.30., 9. o.
   
      (2)  HL 121., 1964.7.29., 1977/64. o.
   
      I. MELLÉKLET
      
         Nyilatkozatminta – a haszonállatot szállító jármű üzemben tartója, illetve vezetője tölti ki
      
      Alulírott … mint a haszonállatot szállító jármű üzemben tartója/vezetője nyilatkozom, hogy:
      
         (írja be a jármű rendszámát)
      
      
                  —
               
               
                  a legutolsó állatszállítmány kirakodásának adatai a következők:
                  
                              Ország, régió, helység
                           
                           
                              Dátum
                              (éé.hh.nn.)
                           
                           
                              Időpont
                              (óó:pp)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  a kirakodást követően a haszonállatot szállító jármű megtisztításra és fertőtlenítésre került. A megtisztítás és fertőtlenítés kiterjedt a jármű állatok tárolására szolgáló részére, a berakodórámpára, a kerekekre, a vezetőfülkére, valamint a kirakodás során használt védőruházatra és csizmákra.
                  A megtisztítás és fertőtlenítés adatai az alábbiak:
                  
                              Ország, régió, helység
                           
                           
                              Dátum
                              (éé.hh.nn.)
                           
                           
                              Időpont
                              (óó:pp)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  a fertőtlenítőszer felhasználására a gyártó utasításai szerinti koncentrációban került sor (adja meg a felhasznált anyagot és annak koncentrációját): …
                  
                              Dátum
                           
                           
                              Hely
                           
                           
                              Az üzemben tartó/vezető aláírása
                           
                        
                               
                           
                           
                               
                           
                           
                               
                           
                        
                              A haszonállatot szállító jármű üzemben tartójának/vezetőjének neve és székhelye/lakcíme (nyomtatott nagybetűkkel) …
                           
                        
            
   
      II. MELLÉKLET
      
         Igazolás az Oroszországból az Unióba belépő, sertések szállítására használt haszonállatot szállító jármű megtisztításáról és fertőtlenítéséről
      
      Alulírott tisztviselő igazolom, hogy:
      
                  1.
               
               
                  a mai napon ellenőriztem a … rendszámú haszonállat szállítására szolgáló jármű(vek) rakterét, és szemrevételezés során megállapítottam, hogy azt kielégítő módon megtisztították.
                  (írja be a rendszámot, illetve rendszámokat)
               
            
                  2.
               
               
                  ellenőriztem a 2011/78/EU I. melléklete szerinti, illetve az azzal egyenértékű egyéb, a 2011/78/EU bizottsági határozat I. mellékletében megjelölt elemeket tartalmazó nyilatkozatban szereplő adatokat.
                  
                              Dátum
                           
                           
                              Időpont
                           
                           
                              Hely
                           
                           
                              Illetékes hatóság
                           
                           
                              A hatóság képviselőjének aláírása (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Pecsét:
                           
                           
                              Név nyomtatott nagybetűkkel:
                              …
                           
                        
            
         (1)  Az aláírás és a bélyegző színe nem egyezhet meg a nyomtatvány betűinek színével.